NACRT
OBRAZLOŽENJE

Spomeničku rentu plaćaju fizičke i pravne osobe koje obavljaju sljedeće djelatnosti prema Nacionalnoj klasifikaciji djelatnosti:
46.35 Trgovina na veliko duhanskim proizvodima,
46.45 Trgovina na veliko parfemima i kozmetikom,
47.26 Trgovina na malo duhanskim proizvodima u specijaliziranim prodavaonicama,
61. Telekomunikacije (osim održavanja komunikacijske mreže i prijenosa radijskog i televizijskog programa),
64.1 Novčarsko posredovanje,
66.1 Pomoćne djelatnosti kod financijskih usluga, osim osiguranja i mirovinskih fondova,
92.00 Djelatnosti kockanja i klađenja.

Program utroška sredstava spomeničke rente za 2027. godinu donosi se na temelju članka 118. Zakona o zaštiti i očuvanju kulturnih dobara („Narodne novine“, broj 145/24 i 151/25), kojim je propisano da se prihod od spomeničke rente može koristiti isključivo za zaštitu i očuvanje kulturnih dobara.
Prihod od spomeničke rente koji pripada proračunu Općine Vojnić planiran je u Proračunu Općine Vojnić za 2027. godinu u ukupnom iznosu od 100,00 eura.
Planirana sredstva namjenski će se utrošiti za provođenje aktivnosti vezanih uz održavanje i očuvanje kulturnih dobara na području Općine Vojnić, prvenstveno Spomen-područja „Petrova gora“.
Provedbom Programa osigurava se doprinos očuvanju kulturne baštine, zaštiti kulturnih dobara i njihovoj primjerenoj valorizaciji, uz namjensko korištenje sredstava ostvarenih od spomeničke rente.

Temeljem odredbe članka 118. Zakona o zaštiti i očuvanju kulturnih dobara (“Narodne novine”, broj: 145/24 i 151/25) i članka 30. Statuta Općine Vojnić („Službeni glasnik Općine Vojnić“ broj 01/21 i 03/25),  Općinsko vijeće Općine Vojnić na __. sjednici održanoj dana ___________ 2026. godine usvojilo je 

PROGRAM UTROŠKA SREDSTAVA SPOMENIČKE RENTE
ZA 2027. GODINU

Članak 1.

Programom utroška sredstava spomeničke rente za 2027. godinu (u daljnjem tekstu: Program) raspoređuju se sredstva spomeničke rente za programe zaštite i očuvanja kulturnih dobara na području općine Vojnić. 

Članak 2.

Prihod od spomeničke rente planiran je u Proračunu Općine Vojnić za 2027. godinu u ukupnom iznosu od 100,00 eura. Sredstva spomeničke rente koriste se isključivo za zaštitu i očuvanje kulturnih dobara.

Članak 3.

Sredstva spomeničke rente utrošit će se za provođenje aktivnosti na održavanju spomenika kulture, prvenstveno Spomen-područja „Petrova gora“.

Članak 4.

Ovaj Programa stupa na snagu osmog dana od dana objave u “Službenom glasniku Općine Vojnić“, a primjenjuje se od 01. siječnja 2027. godine.

